Film REVOLT reditelja Aleksandra Rajkovića premijerno će biti prikazan u Dvorani Kulturnog centra, 12. decembra u 21.00

Priča prati grupu beogradskih gubitnika, mladića bez perspektive, koji nezadovoljni svojim životom odlučuju da podignu revoluciju. U ovoj drami sa elementima komedije, mladi se pozivaju na pobunu, buđenje i promenu svog života. Do sukoba dolazi na platou ispred Filozofskog fakulteta, nakon čega upadaju u Skupštinu Srbije za vreme zasedanja. Kako strani mediji prenose ove događaje, tako se prenosi i ideja revolta među mladima širom sveta.

U filmu Revolt gledaćemo: Milan Vučković, Ivan Zekić, Bojan Krivokapić, Pavle Jerinić, Miloš Pjevač, Dara Džokić, Nađa Maršičević, Nina Grahovac, Svetozar Cvetković, Milan Caci Mihajlović, Dušan Janićijević, Bane Tomašević, Ana Sofrenović i drugi. Muziku za film radili su Deca loših muzičara i Beogradski sindikat.

